**Utazási kedvezmény csoportoknak**

A József Attila Színház - szerény gazdasági lehetőségeihez mérten - utazási kedvezményt nyújt azon vidékről, autóbusszal érkező csoportok **(min. 20 fő)** számára, melyek a következő előadások valamelyikére vásárolnak jegyet:

* **határon túli vendég előadások**
* [**Feketeszárú cseresznye**](http://jozsefattilaszinhaz.hu/eloadasok/feketeszaru-cseresznye)
* [**Othello**](http://jozsefattilaszinhaz.hu/eloadasok/az-aranyember)
* [**Komámasszony hol a stukker?**](http://jozsefattilaszinhaz.hu/eloadasok/komamasszony_-hol-a-stukker)
* [**Csalóka szivárvány**](http://jozsefattilaszinhaz.hu/eloadasok/csaloka-szivarvany)
* [**Cigánykerék**](http://jozsefattilaszinhaz.hu/eloadasok/ciganykerek)

Az útiköltség megtérítésének menete:

Vidékről érkező nézőinknek a bérelt busszal történő utazást maguknak kell megszervezniük, amelyhez igény esetén természetesen segítséget nyújtunk. A részletekről a **06 1 270 75 76**-os telefonszámon szíveskedjenek érdeklődni.

Az utazás előtt a lent található nyomtatványon kell árajánlatot kérni attól a buszos cégtől, amely a szállítást végzi. Ha szükséges, segítünk busztársaságot keresni, amelynek előzetes árajánlatát faxon **06 1 270 75 24** vagy e-mailben (**titkarsag@jozsefattilaszinhaz.hu**) el kell küldeni a József Attila Színháznak. A busz megrendelésére azt követően kerülhet sor, hogy a színház az árajánlatot elfogadta és visszaigazolta.

**Az útiköltség-kedvezmények mértékét a Budapesttől való távolság és az érkező csoport létszámának függvényében állapítjuk meg:**

|  |  |  |
| --- | --- | --- |
| Távolság Budapesttől (km) | 20-49 fős csoport | 50+ fős csoport |
| <50 | 15.000 Ft. + Áfa | 20.000 Ft. + Áfa |
| 50 – 100 | 20.000 Ft. + Áfa | 30.000 Ft. + Áfa |
| 100 – 200 | 30.000 Ft. + Áfa | 40.000 Ft. + Áfa |
| 200< | 40.000 Ft. + Áfa |

*(az adott település Budapesttől mért távolságát az utvonalterv.hu alapján állapítjuk meg)*

**A fenti útiköltség-kedvezmények 2015. január elsejétől visszavonásig érvényesek!**

A színház nevére és címére (József Attila Színház 1134 Budapest, Váci út 63.) kiállított eredeti számlát az előadás napján a Jegypénztárban kell leadni. Amennyiben az árajánlat és a számlán szereplő összeg megegyezik, színházunk átutalja az útiköltséget a buszos cégnek.

Kérjük, hogy a számla leadásakor szíveskedjenek bemutatni az aznapi előadásra szóló jegyeket.

Jó utat és jó szórakozást kívánunk!

[**Ajánlatkérés szállításra, letölthető dokumentum**](http://jozsefattilaszinhaz.hu/files/ckfinder/files/AJ%C3%81NLATK%C3%89R%C3%89S%20sz%C3%A1ll%C3%ADt%C3%A1sra%202015%281%29.pdf)